CELEX: C2007/096/34
Language: el
Date: 2007-04-28 00:00:00
Title: Υπόθεση C-395/05: Διάταξη του Δικαστηρίου (έκτο τμήμα) της 6ης Μαρτίου 2007 — (αίτηση του Tribunale di Viterbo — Ιταλία για την έκδοση προδικαστικής αποφάσεως) — ποινική δίκη κατά Antonello D'Antonio, Alessandro D'Antoni, Rodolfo Ramieri (Άρθρο 104, παράγραφος 3, πρώτο εδάφιο, του Κανονισμού Διαδικασίας του Δικαστηρίου — Ελευθερία εγκαταστάσεως — Ελεύθερη παροχή υπηρεσιών — Ισχύοντες για τις επιχειρήσεις κανόνες ανταγωνισμού — Ερμηνεία των άρθρων 31 ΕΚ, 43 ΕΚ, 49 ΕΚ και 86 ΕΚ — Τυχερά παίγνια — Συγκέντρωση στοιχημάτων επί αθλητικών εκδηλώσεων — Προϋπόθεση παραχωρήσεως αδείας από τις αρμόδιες αρχές — Αποκλεισμός επιχειρήσεων που έχουν συσταθεί υπό ορισμένες μορφές κεφαλαιουχικών εταιριών — Προϋπόθεση χορηγήσεως αδείας από την αστυνομία — Ποινικές κυρώσεις)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/20
            
         Διάταξη του Δικαστηρίου (έκτο τμήμα) της 6ης Μαρτίου 2007 — (αίτηση του Tribunale di Viterbo — Ιταλία για την έκδοση προδικαστικής αποφάσεως) — ποινική δίκη κατά Antonello D'Antonio, Alessandro D'Antoni, Rodolfo Ramieri
   (Υπόθεση C-395/05) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας του Δικαστηρίου - Ελευθερία εγκαταστάσεως - Ελεύθερη παροχή υπηρεσιών - Ισχύοντες για τις επιχειρήσεις κανόνες ανταγωνισμού - Ερμηνεία των άρθρων 31 ΕΚ, 43 ΕΚ, 49 ΕΚ και 86 ΕΚ - Τυχερά παίγνια - Συγκέντρωση στοιχημάτων επί αθλητικών εκδηλώσεων - Προϋπόθεση παραχωρήσεως αδείας από τις αρμόδιες αρχές - Αποκλεισμός επιχειρήσεων που έχουν συσταθεί υπό ορισμένες μορφές κεφαλαιουχικών εταιριών - Προϋπόθεση χορηγήσεως αδείας από την αστυνομία - Ποινικές κυρώσεις)
   (2007/C 96/34)
   Γλώσσα διαδικασίας: η ιταλική
   Αιτούν δικαστήριο
   Tribunale di Viterbo
   Κατηγορούμενοι της ποινικής δίκης ενώπιον του αιτούντος δικαστηρίου
   Antonello D'Antonio, Alessandro D'Antoni, Rodolfo Ramieri.
   Αντικείμενο της υποθέσεως
   Αίτηση εκδόσεως προδικαστικής αποφάσεως — Tribunale di Viterbo — Ερμηνεία των άρθρων 31 ΕΚ, 43 ΕΚ, 49 ΕΚ και 81 ΕΚ έως 89 ΕΚ — Εθνικός νόμος που εξαρτά την άσκηση δραστηριοτήτων συγκεντρώσεως στοιχημάτων από την προηγούμενη χορήγηση αδείας
   Διατακτικό της διατάξεως
   Το Δικαστήριο διατάσσει:
   
               1)
            
            
               Εθνική κανονιστική ρύθμιση απαγορεύουσα την άσκηση δραστηριοτήτων συγκεντρώσεως, αποδοχής, καταχωρίσεως και διαβιβάσεως προτάσεων στοιχημάτων, ιδίως επί αθλητικών εκδηλώσεων, ελλείψει παραχωρήσεως αδείας από τις αρμόδιες αρχές ή χορηγήσεως αδείας από την αστυνομία του οικείου κράτους μέλους συνιστά περιορισμό της ελευθερίας εγκαταστάσεως και της ελεύθερης παροχής υπηρεσιών που προβλέπουν, αντιστοίχως, τα άρθρα 43 ΕΚ και 49 ΕΚ.
            
         
               2)
            
            
               Στο αιτούν δικαστήριο εναπόκειται να διαπιστώσει αν η εθνική κανονιστική ρύθμιση, καθόσον περιορίζει τον αριθμό των επιχειρήσεων που δραστηριοποιούνται στον τομέα των τυχερών παιγνίων, συμβάλλει πράγματι στην επίτευξη του σκοπού της αποτροπής της εκμεταλλεύσεως των δραστηριοτήτων στον τομέα αυτό για εγκληματικούς σκοπούς ή για απάτες.
            
         
               3)
            
            
               Τα άρθρα 43 ΕΚ και 49 ΕΚ πρέπει να ερμηνευθούν υπό την έννοια ότι απαγορεύουν εθνική κανονιστική ρύθμιση, όπως η επίμαχη στο πλαίσιο της κύριας δίκης, η οποία απέκλειε και εξακολουθεί να αποκλείει από τον τομέα των τυχερών παιγνίων τις επιχειρήσεις που έχουν συσταθεί υπό τη μορφή κεφαλαιουχικής εταιρίας, της οποίας οι μετοχές είναι εισηγμένες στο Χρηματιστήριο.
            
         
               4)
            
            
               Τα άρθρα 43 ΕΚ και 49 ΕΚ πρέπει να ερμηνευθούν υπό την έννοια ότι απαγορεύουν εθνική κανονιστική ρύθμιση, όπως η επίμαχη στο πλαίσιο της κύριας δίκης, η οποία επιβάλλει ποινικές κυρώσεις σε πρόσωπα, όπως οι κατηγορούμενοι της κύριας δίκης, για την άσκηση οργανωμένης δραστηριότητας συγκεντρώσεως στοιχημάτων ελλείψει της απαιτούμενης από την εθνική νομοθεσία παραχωρήσεως αδείας από τις αρμόδιες αρχές ή χορηγήσεως αδείας από την αστυνομία, στις περιπτώσεις που τα πρόσωπα αυτά δεν ήταν δυνατό να λάβουν τις σχετικές άδειες λόγω της κατά παράβαση του κοινοτικού δικαίου αρνήσεως του οικείου κράτους μέλους να τους τις παράσχει.
            
         
      (1)  ΕΕ C 10 της 14.1.2006.